कुछ समय बीता तो सुमित ने फिर से तिजोरी की मांग शुरू कर दी। रविवार की सुबह सुमित ने सुरेश से कहा कि या तो वह उसको तिजोरी दे दे अथवा उसकी कीमत की आधी रकम दे दे। सुरेश इस पर राजी नहीं हुआ। दोनों में विवाद बढ़ा और हाथापाई होने लगी। इसी बीच सुरेश ने तमंचा निकालकर फायर कर दिया। गोली सुमित के हाथ में जा लगी। इससे वह लहूलुहान होकर गिर पड़ा। घटना की जानकारी मिलने पर सहसों थाना पुलिस मौके पर पहुंची। पुलिस ने घायल सुमित को जिला अस्पताल में भर्ती कराया जहां उसका इलाज जारी है। थानाध्यक्ष समरेश सिंह ने बताया कि आरोपी सुरेश के खिलाफ मामला दर्ज करके उसकी गिरफ्तारी के प्रयास किए जा रहे हैं।